|  |  |
| --- | --- |
|  | **РЕПУБЛИКА СРБИЈА**  **АУТОНОМНА ПОКРАЈИНА ВОЈВОДИНА**  **ПОКРАЈИНСКИ СЕКРЕТАРИЈАТ ЗА ВИСОКО ОБРАЗОВАЊЕ**  **И НАУЧНОИСТРАЖИВАЧКУ ДЕЛАТНОСТ** |

На основу члана 11. раздео 13, члана 22, 23, 25. и 26. Покрајинске скупштинске одлуке о буџету Аутономне покрајине Војводине за 2024. годину (''Службени лист АПВ'', број: 45/2023) и члана 2. Правилника о критеријумима за суфинансирање програма/пројеката у области научноистраживачког развоја невладиних организација у Аутономној покрајини Војводини, Покрајински секретаријат за високо образовање и научноистраживачку делатност расписује

**ЈАВНИ КОНКУРС**

**ЗА СУФИНАНСИРАЊЕ ПРОГРАМА/ПРОЈЕКАТА У ОБЛАСТИ НАУЧНОИСТРАЖИВАЧКОГ РАЗВОЈА НЕВЛАДИНИХ ОРГАНИЗАЦИЈА У АУТОНОМНОЈ ПОКРАЈИНИ ВОЈВОДИНИ У 2024. ГОДИНИ**

**1.**

Секретаријат ће, у складу са Финансијским планом, суфинансирати програме/пројекте у области научноистраживачког развоја невладиних организација у Аутономној покрајини Војводини. За ове намене одобрена су средства у укупном износу од **25.000.000,00** динараза 2024. годину.

Право учешћа на јавном конкурсу имају невладине организације регистроване у Аутономној покрајини Војводини. Невладине организације које конкуришу морају испуњавати услов да су регистроване најкасније до 31. децембра претходне календарске године.

**2.**

За програме/пројекте у области научноистраживачког рада невладиних организација у Аутономној покрајини Војводини финансијска средства су намењена за:

* обезбеђивање услова за популаризацију и подизање квалитета научноистраживачког рада,
* побољшање услова рада невладиних организација у циљу реализације програма/пројеката у овим областима деловања,
* суфинансирање међурегионалних и међународних скупова у области научноистраживачке делатности,
* суфинансирање организовања скупова, трибина, семинара, који доприносе развоју научноистраживачке делатности,
* суфинансирање публиковања монографија, часописа, електронских публикација, специјално дизајнираних интернет презентација који доприносе популаризацији и развоју научноистраживачког рада.

**3.**

Расподела финансијских средстава утврдиће се на основу следећих критеријума:

1) врста, значај и разлог планираног програма/пројекта;

2) подршка и развој програмској и организационој делатности невладиних организација која је усмерена на популаризацију и подизање квалитета научноистраживачког рада;

3) реализација интердисциплинарних програма/пројеката невладиних организација као и оних са међународним учешћем;

4) подршка издавачкој делатности (у папирној, електронској и интернет форми) невладиних организација у области који доприносе популаризацији и развоју научноистраживачке делатности;

5) обезбеђивање бољих услова за реализацију научноистраживачке делатности невладиних организација;

6) укупних трошкова потребних за реализацију програма/пројеката;

7) висине финансирања из других извора;

8) оцене конкурсне документације.

**4.**

Подносилац пријаве, уз Образац који се налази на интернет презентацији Секретаријата, <http://apv.visokoobrazovanje.vojvodina.gov.rs/>, треба да приложи:

- потписану и оверену ИЗЈАВУ;

- фотокопију регистрације невладине организације (решење o упису у АПР);

- фотокопију потврде о пореском идентификационом броју (ПИБ);

Пријава са потребном документацијом подноси се поштом на адресу: Покрајински секретаријат за високо образовање и научноистраживачку делатност, Булевар Михајла Пупина 16, 21101 Нови Сад, са назнаком **''ЗА СУФИНАНСИРАЊЕ ПРОГРАМА/ПРОЈЕКАТА У ОБЛАСТИ НАУЧНОИСТРАЖИВАЧКОГ РАЗВОЈА"** или предати на Пријемној канцеларији-Писарници

Електонски, на мејл [aleksandar.mihajlov@vojvodina.gov.rs](mailto:aleksandar.mihajlov@vojvodina.gov.rs), потребно је доставити само образац пријаве у word-u (радну верзију).

Конкурс је отворен од 26. јануара 2024. године до утрошка средстава.

Контакт особа: Александар Михајлов, телефон: 021/487-45-75, e-mail: [aleksandar.mihajlov@vojvodina.gov.rs](mailto:aleksandar.mihajlov@vojvodina.gov.rs)

Непотпуне и неблаговремене пријаве неће се разматрати.